Държавен вестник, бр. 14, 2025 г., стр. 49

БРОЙ  14	
Д Ъ Р Ж А В Е Н  В Е С Т Н И К 	
СТР.  49   
Раздел VI
Сигурност
6.1. Минималното ниво на разрешение за 
достъп до класифицирана информация за НВП 
е „НАТО Секретно“. Преди назначаване на 
НВП в HQ SACT изпращащата страна следва 
да гарантира, че съответните лица притежават 
минималното ниво на разрешение за достъп 
до класифицирана информация. 
6.2. Изпращащата страна гарантира, че 
всеки назначен НВП е напълно запознат и 
спазва приложимите закони и разпоредби от­
носно защитата на информацията, собственост 
на НАТО, класифицираната информация на 
НАТО и контролираната от НАТО некласифи­
цирана информация, разкрита на НВП. Това 
задължение е валидно както по време, така и 
след прекратяване на назначението като НВП. 
Раздел VII
Административни въпроси
7.1. Сертифицирането или одобрението от 
страната домакин на персонала, назначен като 
НВП или в офисa на НВП, няма да даде дипло­
матически или други специални привилегии 
на този персонал, но НВП и зависимите от 
тях лица ще получат статут в съответствие със 
Споразумението за статута на силите (SOFA) 
и всички други международни споразумения 
между Съединените американски щати и 
изпращащата страна.
7.2. НВП ще получи НАТО карта за само­
личност и пропуск за достъп в сградата на HQ 
SACT. НВП използват местата за паркиране, 
определени за НАТО, както персонала, който 
е назначен в HQ SACT на позиции на НАТО.
7.3. Освобождаването от данъци, мита, 
такси за внос или други подобни такси за 
НВП и зависимите от тях лица ще се уреж­
да съгласно приложимото законодателство, 
политиките и международното споразумение 
между изпращащата страна и Съединените 
американски щати. 
7.4. НВП и зависимите от тях лица ще 
получават медицинско обслужване във воен­
ни медицински и зъболекарски заведения 
съгласно приложимото законодателство, по­
литиките и международното споразумение 
между изпращащата страна и Съединените 
американски щати. 
7.5. Използването на американски военни 
магазини, борси, театри и подобни дейности, 
свързани с поддържане на морала и благосъс­
тоянието на НВП и зависимите от тях лица, 
ще се определя в съответствие със законите, 
разпоредбите и политиките на Съединените 
американски щати, както и международното 
споразумение между изпращащата страна и 
Съединените американски щати. 
7.6. За да улесни получаването на американ­
ски военни карти за самоличност и подобни 
изискващи се документи, страната домакин 
ще бъде посредник на НВП в отношенията 
им с военните институции на Съединените 
американски щати в същата степен, в която 
тази подкрепа се предоставя на персонала, 
назначен в HQ SACT на позиции на НАТО. 
7.7. На НВП ще бъде предложено членство 
в „HQ SACT Officers’ Mess“ и в „International 
Senior Rates Mess“. 
Раздел VIII
Влизане в сила, изменение, уреждане на 
спорове, продължителност и прекратяване
8.1. Този МР ще влезе в сила от датата на 
последния подпис на двете страни. Освен ако 
не е договорено друго, този МР ще остане 
в сила за десет (10) години и може да бъде 
удължен с писмено съгласие на страните.
8.2. Този МР може да бъде изменян само 
с взаимното писмено съгласие на страните.
8.3. Настоящият MР може да бъде прек­
ратен по всяко време с писмено съгласие на 
двете страни. В случай че и двете страни 
се съгласят да прекратят този МР, страните 
следва да се консултират преди датата на 
прекратяване. 
8.4. Всяка от страните може да прекрати 
настоящия МР след представяне на девет­
десетдневно (90) писмено предизвестие до 
другата страна. 
8.5. Този MР заменя всички предварителни 
договорености по отношение на НВП в HQ 
SACT, сключени от страните или техните 
организации, структури или агенции. 
8.6. Споровете, възникнали по или свър­
зани с този МР, ще бъдат разрешавани само 
чрез консултации между страните и няма да 
бъдат отнесени за уреждане до специален, 
национален или международен трибунал или 
до друг форум.
Този документ е изготвен в два оригинала.
В уверение на което долуподписаните, 
бидейки надлежно упълномощени, подписаха 
настоящия Меморандум за разбирателство.
За Върховния 
главнокомандващ 
на Съюзното 
командване по 
трансформацията 
на НАТО:
Саймън Аскуит,
вицеадмирал 
от ВМС на 
Великобритания, 
началник-щаб
Дата: 10.12.2024 г.
За Министерството
на отбраната на
Република България:
Калоян Николов,
капитан II ранг от ВМС 
на Република България, 
заместник национален 
военен представител на 
РБ в Щаба на Върховния 
главнокомандващ на 
Съюзното командване по 
трансформацията на НАТО
Дата: 12.12.2024 г.